אמא טבע | טבע הגליל- קוסמטיקה טבעית על בסיס שמן זית ותמציות צמחים
ליאור ויהל מהישוב קורנית שבגליל, דוגלים באורח חיים טבעי, בריא וגלילי.
בעשר אצבעות הקימו את טבע הגליל- בית מלאכה משפחתי למוצרים טבעיים ובו הם מייצרים סבונים ומוצרי קוסמטיקה המבוססים על שמן זית ישראלי ותמציות צמחים.
הכל בבית המלאכה מיוצר בעבודת יד ברכיבים איכותיים וטבעיים עם תשומת לב לתהליך ולטבע.
התנסתי בכמה ממוצרי טבע הגליל. הריחות מאוד נעימים והקרמים כל כך עשירים שמספיקה מהם כמות מעטה כדי לעטוף את העור כולו.
סבון מוצק נענע ורוזמרין בעל ריח משגע, מרענן, מזכיר תה נענע קר.
סבון נוזלי בריח עשב לימון מרענן ומשאיר ריח נעים לאורך זמן על הגוף.
הסבונים והמוצרים של טבע הגליל מיוצרים משמנים צמחיים ובעיקר משמן זית. כדי להבטיח שמירה על איכות השמן והוויטמינים שבתוכו הם מיצרים את הסבונים ב”תהליך קר”, ונמנעים מחימום מרכיבי הסבון.
בכל סבון יש עודף שמן המזין את העור בוויטמינים טבעיים, שומר על לחות העור ומעניק לו גמישות וברק.
חמאת הגוף רכה ועשירה בשמן זית וחמאת שיאה- בקופסה היא מוצקה, אך במגע עם העור היא מתחממת ומרככת. החמאה מופקת מאגוזי השיאה הגדלים בערבות אפריקה על “עץ החיים”, מעניקה זוהר משגע לגוף ושומרת על הלחות שלו במשך שעות!
וקרם פנים משקם, מוצר הדגל שלהם. עשוי 100% מרכיבים טבעיים עשיר בשמן אובליפיחה, שמן רוז היפ, חמאת שיאה ומרכיבים טבעיים נוספים. שמן הרוז היפ הינו שמן עוצמתי ואפקטיבי, הוא עשיר בויטמין C ומכיל בין היתר גם חומצה רטינואית בעלת תכונות משקמות ומחדשות.
במריחה ראשונה כבר מעניק עור זוהר ויפה. הריח הממכר והנעים של הקרם מגיע מהשמנים האתריים: פצ’ולי, רוזווד, לבנדר, גרניום, מיצוי וניל, ורד אבסולוט, וסנדלווד. רצוי למרוח על עור פנים לח, לשמירת הלחות וספיגתה.
כל המוצרים אינם מכילים חומרים משמרים, פרבנים, בשמים סינתטיים, ותוצרי נפט אחרים.
לאתר טבע הגליל
תגיות: חמאת גוף, טבע הגליל, סבון טבעי, סבון מוצק נענע ורוזמרין, סבונים טבעיים, קוסמטיקה טבעית, קרם פנים משקם